Предложение за   
коледна реформа

|  |
| --- |
| **ПЛАН СТРАТЕГИЯ** |
| Уважаеми г-н Мраз,  Щом разбрах за безизходицата Ви, чувство на дълг към децата на света ме обзе. Вече изпитал чудото на Коледа, няма как зовът за помощ на една от най-легендарните личности на планетата да увисне без отговор от мен. Приготвил съм план, който включва четири компании от списъка ми с контакти:   1. Social Justice Warriors – В този момент присъствието Ви в социалните мрежи е почти никакво. Репутацията Ви се крепи само от легенди предавани от уста на уста и реклами на Кока-Кола. Това трябва да се промени ако искаме да привлечем спонсори. Компанията Social Justice Warriors се специализира в изграждането на онлайн имидж. Ще превземем всички социални мрежи, заедно с всички основни телевизии и радио, което води до следващата ни точка в плана. 2. Evil Bank – След събирането на прилично количество последователи в киберпространството, ще се свържем с най-злата банка на света. Ще заложим душите на неподозиращите ни елфи, срещу заем за финансиране на бъдещата ни глобална империя. 3. China Inc. – С новопостъпилите ни парични средства ще осигурим допълнителен труд за създаване и доставяне на подаръците до хранилища в целия свят. Така, в деня на истината, няма да се налага всички подаръци да се трупат на шейната – те ще бъдат стратегически разпръснати по районите, в които трябва да бъдат доставени. Това ще доведе до огромно олекотяване на шейната и съответно - увеличение на скоростта. 4. Kill The World – Накрай, ще използваме Kill The World за да покажем на всички елфи какво се случва с братята им, които не си вършат качествено работата.   Това е много повърхностно кратко описание на планът ми за коледна реформа.    Поздрави,  Никола Марин |

|  |
| --- |
| **РЕЛЕВАНТНИ КОМПАНИИ (компании които ще помогнат – до 4 макс)** |
| 1. SOCIAL JUSTICE WARRIORS |
| 1. EVIL BANK |
| 1. CHINA INC. |
| 1. KILL THE WORLD |

|  |  |
| --- | --- |
| **Съобщения** | |
| SOCIAL JUSTICE WARRIORS | Здравейте SOCIAL JUSTICE WARRIORS,  Пиша Ви от името на Дядо Мраз с предложение за съвместна работа. Имаме нелесната задача да наложим стабилно онлайн присъствие на добрия старец. За тази цел ни трябва експертизата и познанието Ви за социалните мрежи както и контактите Ви с влиятелни телевизии и радиа.  Днешната младост вече не пише старомодни писма до Дядо Коледа, а качва сторита в Инстаграм. Това не е причина те да останат без подаръци, или торба с въглища ако са били непослушни. Мислим тази наша кампания да се състои от няколко вълни, като в началото само загатнем за какво иде реч. (6) Постепенно ще разкриваме все повече и повече, и накрая ще призовем всички с общи усилия да изпълнят някакво предизвикателство. Например да направят профила на Дядо Мраз най-последвания на някоя платформа, изтанцуват коледен танц, споделят най-забавните си коледни мемета или нещо от безбройните дейности онлайн, с които се занимават днешните деца. Вярвам, че заедно можем да върнем коледния дух, да поставим началото на един нов дигитален период за коледния дух. Очаквам с нетърпение вашето мнение за предложението ми.  Поздрави,  Никола Марин |
| **Дядо Мраз не съществува** |
| Здравейте SOCIAL JUSTICE WARRIORS,  Разбирам скептичността Ви към идеята за Дядо Мраз, но мога да Ви уверя, че той е точно толкова истински, колкото съм и аз. Предлагам да си уредим среща с Ваш представител онлайн. Ако и след това не сте убедени, че той съществува, следващото предложение е среща на живо. Ще ни дойдете на гости във фабриката за подаръци на по чаша топло мляко и курабийки. Повярвайте в Коледното чудо.  Поздрави,  Никола Марин |
| EVIL BANK | Здравейте EVIL BANK,  Аз съм личния асистент на Дядо Мраз и ще го карам направо – тазгодишната Коледа и може би всички следващи са в беда. Във фабриката на Дядо Мраз цари безредица – токът поскъпна, елфите на стачка, елените гладни – общо взето хаос. Свързваме се с вас със зов за помощ и нескромна сума назаем. Вече имаме план как да се справим с проблемите, срещу които сме изправени и да излезем на печалба, но бюджетът ни е недостатъчен. Като залог за сумата сме готови да предложим душите на работниците ни. Правният ни отдел работи безспирно за да се сдобие официално с всяка една душа. Нужно е също така да разясним какъв е валутният курс от душа на елф към човешка душа.  Предлагам да нагласим среща, на която ще имаме възможността да разкрием вижданията си за бъдещето. Текстовата комуникация няма капацитета необходим да предаде силните ни чувства и решителност.  Убеден съм, че с общи усилия можем да сме си взаимно полезни и да спасим духът на Коледа.  Поздрави,  Никола Марин |
| **Броят души е недостатъчен** |
| Здравейте EVIL BANK,  Имаме няколко кандидат-решения за този проблем. Единият е да изкривим някоя от PR кампаниите си в капан за души. Ще създадем дейност, която на пръв поглед да е предизвикателство за някаква невъобразима печално, но с малко букви ще кажем, че при неуспех се сдобиваме с душата на участника. Разбира се за да не нарушим имиджа си при теч на информация, тази игра няма да бъде свързана с нас като бранд.  Вариант две – душите на непослушните деца. Всички знаят, че непослушните деца получават торба с въглища за Коледа. Ние ще направим така, че страшно непослушните деца ще губят душите си.  Моля споделете мнението си за тези предложения.  Поздрави,  Никола Марин |
| CHINA INC. | Здравейте CHINA INC,  Пиша Ви от името на Дядо Мраз с бизнес предложение. Фабриката ни за подаръци е на ръба на силите си и стигнахме до извода, че трябва да се огледаме навън. В крайна сметка решихме, да се обърнем към вас за съдействие с производството и доставката на коледни подаръци. Най-вероятно се чудите за частта с доставката на подаръци, все пак Дядо Мраз лично трябва да ги достави. Така е, прави сте. Вие няма да ги доставяте до крайната точка ами до стратегически разположени хранилища из целия свят. Наличието на тези хранилища ще позволи на добрия старец, да товари по-малко шейната си, което ще доведе до по-голяма скорост и удобство на самия него защото няма да се налага да се връща постоянно да презарежда. Другото предимство е, че за всеки район ще може да се събират данни и постепенно да се разбере кои са най-желаните подаръци за този район, което допълнително ще оптимизира процеса. В следващите писма ще Ви изпратя малко повече детайли и ориентировъчните суми, които сме готови да Ви предложим.  Нека заедно спасим Коледа!  Поздрави,  Никола Марин |
| **Не правим доставки извън Азия** |
| Здравейте CHINA INC,  За доставките извън Азия ще се свържем с друга фирма, която да организира всичко. Това няма да е проблем. Синхронизацията ще я измислим след като разработим системата за създаването и доставянето на подаръците до хранилищата в Азия. Ако вече имате контакти за доставки извън континента моля свържете ни с тях.  Поздрави,  Никола Марин |
| KILL THE WORLD | Здравейте KILL THE WORLD,  Пиша Ви от името на Дядо Мраз и се нуждая от услугите Ви в името на Коледа. Елфите работници наскоро са започнали да негодуват и да не си вършат работата както трябва. Освен, че не я вършат, ами я и саботират като си играят със създадените играчки, чупят ги нарочно или ги крадат. Няма нужда да казвам, че това е недопустимо поведение, при положение, че залогът е щастието на децата по целия свят. Искам от вас да се погрижите за тези неработещи елфи като първо ги сплашите. Ако тази тактика не проработи и те не заработят както трябва тогава бъдете по-крайни и ги отстранете подобаващо. Отстранените елфи трябва да бъдат за пример на другите какво се случва като се тръгне срещу течението. Заедно ще измислим в детайли как да се случи това. Желателно е тази чистка да бъде прикрита като инциденти и злощастните случаи изкривени така, че да манипулират останалите елфи да си вършат работата. В крайна сметка не искаме да настане бунт срещу нас. Услугите Ви ще бъдат заплатени подобаващо. Очаквам отговорът Ви.  Поздрави,  Никола Марин |
| **Не разполагаме с данни за митичните създания наречени елфи** |
| Здравейте KILL THE WORLD,  Това не е проблем. Разполагаме с всичко необходимо за биологията и поведението на елфите. С годините сме натрупали богат архив от здравни изследвания, които безсъмнено ще са Ви от полза. Физически заболявания, психически оплаквания и какво ли още не. Освен това пазим досиета за всеки елф, в което се съдържа с какви хобита се занимава, каква музика слуша, какви сериали гледа и купища други лични детайли.  Поздрави,  Никола Марин |